**AVALUACIÓ ORDINÀRIA**

**Nota trimestral**

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

|  |  |
| --- | --- |
| **COMPETÈNCIES ESPECÍFIQUES MATÈRIA** | **SELECCIÓ** |
| **Competència específica 1.** *Descriure i valorar la diversitat lingüística i cultural a partir del reconeixement de les llengües de l’alumnat i la realitat plurilingüe, pluricultural i intercultural, per afavorir la transferència lingüística, identificar i rebutjar estereotips i prejudicis lingüístics i valorar aquesta diversitat com a font de riquesa cultural.* | **1r – 4t** |
| **Competència específica 2.** *Comprendre i interpretar textos orals i multimodals, en la llengua estàndard, recollint el sentit general i la informació més rellevant, la seva forma i el seu contingut, per construir coneixement, formar-se opinió i eixamplar les possibilitats de gaudi i lleure.* | **1r - 4t** |
| **Competència específica 3.** *Produir textos orals i multimodals amb coherència, claredat i registre adequats, atenent les convencions pròpies dels diferents gèneres discursius i participar en interaccions orals variades, amb autonomia, per expressar idees, sentiments i conceptes, construir coneixement i establir vincles personals* | **1r – 4t** |
| **Competència específica 4.** *Comprendre, interpretar i analitzar, amb sentit crític i diferents propòsits de lectura, textos escrits i multimodals reconeixent el sentit global i les idees principals i secundàries, identificant-ne la intenció de l’emissor, reflexionant-ne sobre el contingut i la forma i avaluar-ne la qualitat i fiabilitat, per tal de construir coneixement i donar resposta a necessitats i interessos comunicatius diversos* | **1 - 2** |
| **Competència específica 5.** *Produir textos escrits i multimodals amb adequació, coherència, cohesió, aplicant estratègies elementals de planificació, redacció, revisió, correcció i edició, amb regulació dels iguals i autoregulació progressivament autònoma i atenent les convencions pròpies del gènere discursiu triat, per construir coneixement i donar resposta de manera informada, eficaç i creativa a demandes comunicatives concretes* | **1r – 4t** |
| **Competència específica 6 .***Cercar, seleccionar i contrastar informació procedent de diferents fonts de manera progressivament autònoma, avaluant-ne la fiabilitat i pertinència en funció dels objectius de lectura i evitant els riscos de manipulació i desinformació, i integrar-la i transformar-la en coneixement, per comunicar-la, adoptant un punt vista crític, personal i respectuós amb la propietat intel·lectual* | **4** |
| **Competència específica 7.** *Seleccionar i llegir de manera autònoma obres diverses com a font de plaer i coneixement, configurant un itinerari lector que s’enriqueixi progressivament pel que fa a diversitat, complexitat i qualitat de les obres, i compartir experiències de lectura, per construir la pròpia identitat lectora i gaudir de la dimensió social de la lectura* | **3** |
| **Competència específica 8.** *Mediar entre diferents llengües, fent servir estratègies i coneixements senzills orientats a explicar conceptes o simplificar missatges, transmetre informació de manera eficaç, clara i responsable.* | **1 - 2** |
| **Competència específica 9.** *Ampliar i usar els repertoris lingüístics personals entre diferents llengües, reflexionant de manera crítica sobre el seu funcionament i prenent consciència de les estratègies i coneixements propis, per millorar la resposta a necessitats comunicatives concretes* | **3 - 4** |
| **Competència específica 10.** *Posar al servei de la connivència democràtica, la resolució dialogada dels conflictes i la igualtat de drets de totes les persones, les pròpies pràctiques comunicatives, utilitzant un llenguatge no discriminatori i desterrant els abusos de poder a través de la paraula, per afavorir un ús eficaç, ètic i democràtic del llenguatge* | **1r a 4t** |

|  |  |  |
| --- | --- | --- |
|  | **INSTRUMENTS D’AVALUACIÓ** | **PONDERACIONS** |
| **COMPETÈNCIES específiques de matèria treballades aquest curs/nivell** | **Competència Específica 1**   * Tasques avaluables d’ús lingüístic   **Competència Específica 2**   * Prova de listening skills de cada unitat   **Competència Específica 3 / 9**   * Activitats orals i ús de l’anglès com a llengua vehicular a l’aula   **Competència Específica 5**   * Prova de writing skills de cada unitat * Redaccions de cada unitat \*   **Competència Específica 7**   * Prova de reading skills de cada unitat   **Competència Específica 10**   * Feina a classe individual i/o grupal * Activitats de pràctica/reforç a casa (en paper i/o online) * Situacions d’aprenentatge (una per trimestre) + reader\*\* + altres projectes | 10%  10%  10%  10%  10%  10%  5%  10%  15% |
| **COMPETÈNCIES comunes a totes les matèries:**   * *Respecte envers el professor/a, els companys, si mateix i el seu entorn i compliment de les normes de convivència i dels deures dels alumnes contemplats en les Normes de Funcionament del Centre* * *Esperit de superació, esforç i treball demostrat diàriament tant a casa com a l’aula* | Observació a l’aula  Observació a l’aula | 5%  5% |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les competències avaluades.

\*En cas de les **redaccions**, l’alumne/a ha de lliurar una segona versió de la redacció corregida en funció de les anotacions del professor/a. En lliurar aquesta segona versió, la nota de la redacció pot pujar fins a un punt més de la nota obtinguda en el primer lliurament. Aquesta segona versió ha d’adjuntar-se a la primera, per tal que el professorat pugui comprovar que s’han assimilat les correccions suggerides. Aquesta segona versió ha de ser lliurada en un termini de set dies posteriors a la recepció de la correcció de la primera versió.

Les primeres versions de les redaccions seran lliurades i retornades en paper i a mà, i seran fetes en una hora de classe. No es permetrà l’ús de mòbil ni ordinador per a fer aquesta primera versió.

**\*\*Reader/Llibre de lectura**. Es treballarà al llarg del 2n i/o 3r trimestre. En el trimestre/s que no es treballi el llibre de lectura, el percentatge assignat serà el de les activitats recollides a la situació d’aprenentatge trimestral així com el d’altres projectes.

**Justificació d’absència el dia d’una prova o examen.**

Si l’alumne no assisteix a classe el dia de la prova o examen, haurà de justificar documentalment la seva absència al professor afectat i tutor/a per tenir dret a fer-lo en un altre moment.

A llarg d’un mateix curs, només es pot faltar 2 vegades a un examen sense justificant del metge. A partir de la tercera vegada, sí caldrà un justificant mèdic.

**Activitats de recuperació trimestral**

En cas de no superar el trimestre, l’alumne/-a haurà de superar el trimestre superior.

**Nota final contínua (juny)**

La nota de la final contínua s’obté a partir de les notes obtingudes en els diferents trimestres segons:

*QF = QT1x30% + QT2x30% + QT3x40%*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

Cal tenir present que els termes emprats als informes d’avaluació per valorar el grau d’assoliment de l’alumne/a són qualitatius. Aquesta valoració, tant numèrica com qualitativa, té sempre un veritable sentit d’avaluació formativa i formadora, i resultarà del valor numèric obtingut segons les indicacions detallades anteriorment i tenint en compte les equivalències numèriques següents:

*AE: assoliment excel·lent (entre 9 i 10)*

*AN: assoliment notable (entre 7 i 8)*

*AS: assoliment satisfactori (entre 5 i 6)*

*NA: no assoliment (menys de 5)*

L’arrodoniment de les notes serà a l’alça a partir de x,50.

**RECUPERACIÓ MATÈRIA PENDENT CURSOS ANTERIORS**

-A principi de curs, tot l’alumnat i famílies rebran les instruccions per recuperar la/es matèria/es pendents de cursos anteriors a través d’un document que a la vegada estarà publicat a la pàgina web del centre.

-Una matèria suspesa de cursos anteriors quedarà automàticament aprovada en el cas que l’alumne/a assoleixi l’aprovat de la mateixa matèria però d’un curs superior.

-L'alumnat amb matèries pendents de cursos anteriors que passi a un grup d'adaptació individualitzada serà avaluat segons els criteris específics del nou grup entrant.